उष्ण निमज्जन गैलवानीकरण
उष्ण निमज्जन गैलवानीकरण (Hot-dip galvanizing) गैलवानीकरण की सबसे अच्छी विधि है। यदि उचित ढंग से मुलम्मा चढ़ाया जाय तो वायुमंडल में खुला रखने के लिये सर्वश्रेष्ठ मुलम्मा इस विधि से चढ़ता है। इस विधि से लोहा, इस्पात तथा अलुमुनियम पर लगभग ४६० डिग्री सेल्सियस ताप पर जस्ते की पतली तह लगायी जाती है। जब वायुमण्डल में गैलवानीकृत वस्तु को छोड़ दिया जाता है तो शुद्ध आक्सीजन के साथ क्रिया करके यह जिंक आक्साइड बना लेता है। फिर यह जिंक आक्साइड वायुमण्डल की कार्बन डाई आक्साइड से क्रिया करके जिंक कार्बोनेट (ZnCO3) बना लेता है जो कि बहुत ही मजबूत पदार्थ है और इस कारण बहुत सी स्थितियों में मूल पदार्थ के संक्षरण को रोकता है।
ढलवां लोहा
ढलवां लोहा स्क्रैप आयरन और स्क्रैप स्टील की पर्याप्त मात्रा के साथ पिग आयरन को पुन: पिघलाकर और अवांछनीय दूषणकारी तत्वों जैसे फास्फोरस और सल्फर को दूर करने के लिए विभिन्न चरणों ka उपयोग करके बनाया जाता है। अनुप्रयोग के आधार पर, कार्बन और सिलिकॉन सामग्री को वांछित स्तर तक कम किया जाता हैं, जो 2-3.5% और 1 से 3% क्रमशः के बीच कुछ भी हो सकता है। कास्टिंग द्वारा अंतिम रूप के उत्पादन से पहले अन्य तत्वों को फिर पिघलें हुए पदार्थ में जोड़ा जाता है।